पास्कल (प्रोग्रामिंग भाषा)
पास्कल (Pascal) एक उच्च स्तरीय प्रोग्रामन भाषा है। यह इम्परेटिव तथा प्रोसीजरल प्रोग्रामिंग भाषा है। इसका डिजाइन १९६८-६९ में निकलस रुथ (Niklaus Wirth) ने किया था। यह एक छोटी तथा दक्ष (efficient) भाषा है जो अच्छे प्रोग्रामिंग आचरण (good programming practices) के लिये बनायी गयी थी। इसमें डेटा स्ट्रक्चर का उपयोग करके स्ट्रक्चर्ड प्रोग्रामिंग की जा सकती है। ऑब्जेक्ट पास्कल (Object Pascal) इससे व्युत्पन्न एक ऑब्जेक्ट ओरिएन्टेड प्रोग्रामिंग भाषा है जिसका विकास १९८५ में किया गया था।